
                                   LĪGUMS Nr. 60/2025/2-14
                                    Par būvprojekta izstrādi 
Cēsīs, 
Datums skatāms laika zīmogā

Sabiedrība ar ierobežotu atbildību “CĒSU KLĪNIKA”, reģistrācijas numurs 44103057729, juridiskā adrese: Slimnīcas iela 9, Cēsīs, Cēsu novads, LV – 4101, tās valdes priekšsēdētājas Ingūnas Liepas personā, kura rīkojas, pamatojoties uz statūtiem un valdes reglamentu, kas saskaņots ar 23.10.2024 dalībnieku sapulces lēmumu (protokols Nr.3) , turpmāk līguma tekstā saukts „Pasūtītājs” no vienas puses, un
Sabiedrība ar ierobežotu atbildību "NAMS", reģistrācijas numurs 40103036167,  juridiskā adrese Palasta iela 7, Rīga, LV-1050, tās valdes locekļa  Māra Malahovska personā, kurš rīkojas uz statūtu  pamata,  turpmāk līguma tekstā saukts „Izpildītājs ”, no otras puses, abi kopā un katrs atsevišķi saukti Puses vai Puse, pamatojoties uz   atklāta  konkursa “Būvprojekta izstrāde un autoruzraudzība ”Cēsu klīnikas Diagnostikas korpusa ambulatoro sekundāro un primārās veselības aprūpes telpu pārbūvei”, iepirkuma identifikācijas Nr. CK 2024/26/ AK (turpmāk – Iepirkums) rezultātiem,  kas tiek finansēts no sekojošiem finansējuma avotiem:
·  Iepirkuma 1 daļai  tiks piesaistīts Eiropas Savienības kohēzijas politikas programmas 2021. – 2027. gadam 4.1.1. specifiskā atbalsta mērķa “Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību” 4.1.1.1. pasākuma “Ārstniecības iestāžu infrastruktūras attīstība” projekta Cēsu klīnikas infrastruktūras atjaunošana un medicīnas tehnoloģiju iegāde, sekundārās ambulatorās veselības aprūpes pakalpojuma kvalitatīvai nodrošināšanai, projekta Nr. 4.1.1.1/2/24/I/013 finansējums un 
· Iepirkuma 2 daļai  tiks piesaistīts  Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.3. pasākuma "Primārās veselības aprūpes lomas stiprināšana, attīstot infrastruktūru” pirmās kārtas vai arī SIA „CĒSU KLĪNIKA” finansējums,  kā arī nepieciešamības gadījumā  var tikt finansēts daļēji no Pasūtītāja paša līdzekļiem, 
izsakot savu gribu brīvi – bez maldības, viltus vai spaidiem, noslēdz šādu iepirkuma līgumu, turpmāk tekstā- Līgums:

1. Līguma priekšmets
1.1. Pasūtītājs uzdod, un Izpildītājs  apņemas ar saviem materiāliem, tehniskajiem līdzekļiem un darbaspēku veikt būvprojekta izstrādi  “Cēsu klīnikas Diagnostikas korpusa ambulatoro sekundāro un primārās veselības aprūpes telpu pārbūvei”  saskaņā ar Iepirkuma procedūras dokumentiem, tai skaitā   Projektēšanas uzdevumu (skatīt 1.pielikums), Tehnisko specifikāciju (2.pielikums), un Izpildītāja iesniegto  finanšu piedāvājumu (3.pielikums)  Projektēšanai Iepirkumu daļās: 
1.1.1. Daļa nr.1- Būvprojekts 1.kārta -”Cēsu klīnikas Diagnostikas korpusa  ambulatoro sekundāro veselības aprūpes telpu pārbūve” ar vienu būvniecības kārtu.
1.1.2. Daļa Nr.2- Būvprojekts  2.kārta  - ”Cēsu klīnikas Diagnostikas korpusa  primārās veselības aprūpes telpu pārbūve” ar divām būvniecības kārtām. 
 turpmāk tekstā – Darbi un/ vai Projektēšana. 
1.2. [bookmark: _Hlk184904642]Izpildītājam jāveic būvprojekta izstrāde atbilstoši Ministru kabineta noteikumiem Nr.60 “Noteikumi par obligātajām prasībām ārstniecības iestādēm un to struktūrvienībām”( 20.01.2009.) Ministru kabineta noteikumiem Nr.104 „Noteikumi par higiēniskā un pretepidēmiskā režīma pamatprasībām ārstniecības iestādē” (16.02.2016), Ministru kabineta 2017. gada 20. jūnija noteikumiem Nr. 353 “Prasības zaļajam publiskajam iepirkumam un to piemērošanas kārtība” (20.06.2017.) „Būvniecības likums”(01.10.2024.) un citiem neminētiem būvniecību reglamentējošiem normatīviem aktiem.
1.3. Objekta atrašanās vieta- SIA „CĒSU KLĪNIKA”, Slimnīcas iela 9, Cēsis. 
1.4. Objekta nosaukums- SIA CĒSU KLĪNIKA, diagnostikas korpuss, ēkas  kadastra apzīmējums  42010060830002, ēkas stāvu skaits: 2 virszemes, 1 pazemes. 
1.5. Projektēšanas darbs pāriet Pasūtītāja valdījumā ar brīdi, kad Puses vai to pilnvaroti pārstāvji ir parakstījuši Projektēšanas darba pieņemšanas – nodošanas aktu, kas noteikts Līgumā, bet Pasūtītāja īpašumā Projektēšanas darbs pāriet ar dienu, kad Pasūtītājs ir samaksājis Izpildītājam visu Līgumā noteikto Līguma summu par Projektēšanas darba izpildi. 

2. Līguma izpildes termiņi
2.1. Būvprojekta izstrādes termiņi un apjomi:
2.1.1. [bookmark: _Hlk189651534]Iepirkuma daļai Nr.1 - Būvprojekts 1.kārta -”Cēsu klīnikas Diagnostikas korpusa  ambulatoro sekundāro veselības aprūpes telpu pārbūve”,  ar Cēsu pilsētas būvvaldes saskaņojumu un Būvatļauja ar atzīmi par projektēšanas nosacījumu izpildi Pasūtītājam tiek iesniegts 50 (piecdesmit) nedēļu laikā no  Līguma noslēgšanas.
2.1.2. Iepirkuma daļai Nr.2- Būvprojekta  2.kārta  - ”Cēsu klīnikas Diagnostikas korpusa  primārās veselības aprūpes telpu pārbūve”, ar divām būvniecības kārtām, ar Cēsu pilsētas būvvaldes saskaņojumu un Būvatļauja ar atzīmi par projektēšanas nosacījumu izpildi Pasūtītājam tiek iesniegts 50 (piecdesmit ) nedēļu laikā no Līguma  noslēgšanas.
2.2. Termiņos ir iekļauts būvatļaujas, tehnisko noteikumu pieprasīšanas, būvprojekta izskatīšanas termiņš un saskaņošana Būvvaldē, kā arī attiecīgajās institūcijās, t.sk. iesniegt izskatīšanai projektēšanas stadijā VUGD un Veselības inspekcijā (ja nepieciešams).
2.3. Būvprojekta  izstrādes termiņos ir iekļauta Būvprojekta pirmreizējā ekspertīzes veikšana, kas ir vismaz 6 (sešas) nedēļas skaitot no dokumentācijas iesniegšanas Ekspertīzei līdz pozitīva ekspertīzes atzinuma saņemšanas datumam. 

3. Līguma summa un  samaksas kārtība
3.1. Līguma cena par Darbu  izpildi tiek noteikta  EUR  103770.00 (viens simts trīs tūkstoši septiņi simti septiņdesmit eiro un 00 centi), pievienotās vērtības nodoklis (turpmāk – PVN)  21 %-  EUR 21791,70 (divdesmit viens tūkstotis septiņi simti deviņdesmit viens euro un 70 centi) , kopā ar PVN 21% EUR 125561,70 ( viens simts divdesmit pieci tūkstoši pieci simti sešdesmit viens eiro un 70 centi),  kas sastāv divām daļām:
3.1.1. Par projektēšanu Būvprojekta 1. projektēšanas kārtai -”Cēsu klīnikas Diagnostikas korpusa  ambulatoro sekundāro veselības aprūpes telpu pārbūve” EUR 58110,00 (piecdesmit astoņi tūkstoši viens simts desmit eiro un 00 centi), pievienotās vērtības nodoklis (turpmāk – PVN)  21 %- EUR 12203,10 (divpadsmit tūkstoši divi simti trīs eiro un 10 centi),  kopā ar PVN 21% EUR 70313,10 (septiņdesmit tūkstoši trīs simti trīspadsmit eiro un 10 centi.
3.1.2. Par projektēšanu Būvprojekta  2. projektēšanas kārtai  - ”Cēsu klīnikas Diagnostikas korpusa  primārās veselības aprūpes telpu pārbūve” EUR 45 660,00 ( četrdesmit pieci tūkstoši seši simti sešdesmit eiro un 00 centi), pievienotās vērtības nodoklis (turpmāk – PVN)  21 %- EUR 9588,60 (deviņi tūkstoši pieci simti astoņdesmit astoņi euro un 60 centi)  , kopā ar PVN 21% EUR 55248,60 (piecdesmit pieci tūkstoši divi simti četrdesmit astoņi eiro un 60 centi) 
3.2. Līguma 3.1 .punktā  noteikto Līguma cenu  par Darbiem Pasūtītājs samaksā Izpildītājam šādā kārtībā:
3.2.1.  avansa maksājums 20% (desmit procenti) apmērā no Līguma 3.1.1.  punktā norādītās Līguma summas pie  Projektēšanas darbu  uzsākšanas  jeb EUR  11622.00  (vienpadsmit tūkstoši seši simti divdesmit divi eiro un 00 centi ) bez  PVN 21 %  tiek samaksāts 15 (piecpadsmit) dienu laikā pēc Izpildītāja elektroniskā rēķina saņemšanas un apstiprināšanas;
3.2.2. avansa maksājums 20% (divdesmit  procenti) apmērā no Līguma 3.1.2 . punktā norādītās Līguma summas pie  Projektēšanas darbu  uzsākšanas jeb EUR  9132.00  (deviņi tūkstoši viens simts trīsdesmit divi eiro un 00 centi) bez PVN 21%  tiek samaksāts 15 (piecpadsmit) dienu laikā pēc Izpildītāja elektroniskā rēķina saņemšanas un apstiprināšanas.
3.3. Pārējā  Līguma cena atbilstoši Līguma 3.1.1 un 3.1..2 apakšpunktā noteiktajam apmēram  Izpildītajam  par katru daļas  tiek samaksāta atsevišķi pēc tam, kad Izpildītājs  un Pasūtītājs par  katras daļas Darbu  izpildi parakstījuši pieņemšanas – nodošanas aktu.  
3.4.  Norēķinu par kvalitatīvu, Līgumam atbilstošu  Darbu izpildi  Pasūtītājs veic ar pārskaitījumu 10 (desmit) darba dienu laikā no brīža, kad Pasūtītājs ir saņēmis  rēķinu uz Pasūtītāja e pasta adresi rekini@cesuklinika.lv un Puses ir  parakstījušas  pieņemšanas- nodošanas aktu un ievēroti Līgumā minētie nosacījumi-  ir spēkā civiltiesiskās atbildības apdrošināšana saskaņā ar šajā Līgumā noteikto. 
3.5. Izpildītājam  nav tiesības prasīt papildu samaksu no Pasūtītāja, ja Līguma izpildes laikā tiek konstatēts, ka Izpildītājs   nav iekļāvis visus nepieciešamos darbus un/vai izmaksas saskaņā ar Darba uzdevumu  un situāciju Objektā, kļūdījies Darba  cenās, nav piedāvājis cenu par visu Darba  apjomu, kas nepieciešams Darbu  pilnīgai sniegšanai un nodošanai Pasūtītājam saskaņā ar Līgumu. 
3.6. Līguma kopējā līguma cenā  ir iekļauti visi valsts un pašvaldība  noteiktie nodokļi, nodevas un citas izmaksas, kas saistītas ar Darbu izpildi, saskaņošanu Līguma cena nav pakļauta nekādam cenu pieaugumam, kas var būt saistīts ar samaksas par Darbu, materiāliem, valūtas kursu izmaiņām, inflācijai vai kādu citu izmaksu pieaugumu, kas varētu grozīt vai izmainīt Izpildītāja  izmaksas. Līguma cena paliek nemainīga visu Līguma izpildes laiku.
3.7. Samaksa par papildu darbiem, kas nav noformēti Līgumā noteiktajā kārtībā netiek veikta. 

4. Izpildītāja  tiesības un pienākumi
4.1. Izpildītājs  apņemas veikt Darbus atbilstoši būvniecību reglamentējošajiem normatīvajiem aktiem, ņemot vērā vispārīgās prasības veselības aprūpes iestādēm un darba aizsardzības prasības darba vietās, ievērojot Būvniecības likumā noteiktos būvniecības principus tādā detalizācijas pakāpē, lai pēc tā varētu Pasūtītājs  veikt būvdarbus.
4.2. Pirms projektēšanas darbu uzsākšanas Izpildītājs apņemas veikt diagnostikas korpusa esošo inženiertīklu apsekošanu projektēšanai nepieciešamajā apjomā. Apsekošanas izvērtējamo veikt atbilstoši LBN 405-01 „Būvju tehniskā apsekošana” ar sertificētu inženieru apliecinājumu. t.sk. veikt: konstrukciju detalizētu tehnisko apsekošanu un  nepieciešamo inženiertīklu apsekošanu un izvērtēšanu, veikt pieejamo un nepieciešamo jaudu precizēšanu un izvērtēšanu.
4.3. Būvprojekta izstrādē  ievērtēt tehniskās apsekošanas atzinumā konstatēto. Paredzēt esošo inženiertīklu un būvkonstrukciju rekonstrukciju vai jaunu tīklu un būvkonstrukciju izbūvi atbilstoši veiktai esošo inženierkomunikāciju un būvkonstrukciju inženiertehniskai apsekošanai. Izpētes materiālus iekļaut tehniskā projekta sastāvā.
4.4. Izpildītājam ir pienākums būvprojektu izstrādāt kā divas projektēšanas kārtas:
4.4.1. .Pirmā (1.) projektēšanas kārta ”Cēsu klīnikas Diagnostikas korpusa  ambulatoro sekundāro veselības aprūpes telpu pārbūve”, ar vienu būvniecības kārtu;
4.4.2. Otrā (2.) projektēšanas kārta ” Cēsu klīnikas Diagnostikas korpusa  primārās veselības aprūpes telpu pārbūve”, ar divām būvniecības kārtām.
4.5. Izpildītājam ir pienākums Pasūtītājam nodod Cēsu novada Būvvaldē saskaņotu tehnisko projektu, pilnā apjomā 3 eksemplāros, t.sk. 1 projekta eksemplāru elektroniskā formā (dwg, pdf, jpeg).
4.6. Izpildītājam  jānodrošina pozitīvs neatkarīgās būvekspertīzes slēdziens par būvprojekta risinājumiem, ko organizē un atmaksā  Pasūtītājs. Ja nepieciešams veikt atkārtotu ekspertīzi, saskaņā ar ekspertīzes negatīvu atzinumu vai arī autoruzraudzības laikā konstatētām kļūdām būvprojektā, izmaksas par atkārtoto ekspertīzi sedz Izpildītājs.
4.7. Pēc pozitīva ekspertīzes atzinuma saņemšanas, Izpildītājam ir pienākums  būvprojektu 5 (piecu) darba dienu laikā iesniegt  Būvvaldē saskaņojuma saņemšanai.
4.8. Pēc Būvvaldes saskaņojuma saņemšanas Izpildītājam ir pienākums  būvprojektu papīra formātā 5  (piecu) darba dienu laikā iesniegt  ar pieņemšanas – nodošanas aktu Pasūtītājam.
4.9. Būvprojekts, tehniskā ekspertīze tiek reģistrēti Būvniecības informācijas sistēmā.
4.10. Izpildītājs  izstrādā un iesniedz Pasūtītājam būvniecības ieceres vizualizāciju vides kontekstā katrai būvniecības kārtai, saskaņā ar MK noteikumiem Nr.529 “Ēku būvnoteikumi” 5.sadaļu “Sabiedrības informēšana” saskaņā ar Līguma 1. pielikumā noteiktajām prasībām. 
4.11. Izpildītājam ir pienākums plānot darba sanāksmes ne retāk kā vienu reizi 6 nedēļās. 
4.12. Izpildītājs  veic Darbus saviem spēkiem. Izpildītājam  ir aizliegts jebkādas Līgumā noteiktās tiesības un   trešajai personai bez rakstiskas Pasūtītāja piekrišanas.
4.13. Izpildītājam ir tiesības Darba izpildes laikā saņemt visu nepieciešamo informāciju, kura nepieciešama Darba izpildei, brīvi piekļūt  Objektam. 
4.14. Līguma darbības laikā Izpildītājs  Darbu  izstrādē var iesaistīt citus apakšuzņēmējus vienīgi ar Pasūtītāja rakstveida piekrišanu. Ja Izpildītājs  vēlas veikt apakšuzņēmēju nomaiņu vai jauna apakšuzņēmēja iesaistīšanu, Uzņēmējam jāiesniedz Pasūtītājam rakstveida lūgums, norādot lūguma iemeslus un sniedzot visu apakšuzņēmēja atbilstības pārbaudei nepieciešamo informāciju. Izpildītājs  nodrošina Darbu  atbilstību Līguma noteikumiem, projektēšanas uzdevumam, nacionālajiem standartiem, Latvijā spēkā esošajiem normatīvajiem aktiem un tehniskajiem noteikumiem. 
4.15. Izpildītājam  nav tiesību prasīt samaksu par  Projekta   detalizācijas vai papildus sadaļu izstrādi, ja šādas detalizācijas vai papildus sadaļas izstrādes nepieciešama pēc konstrukciju atsegšanas vai citu iemeslu dēļ, kā arī gadījumos, kad šādas Būvprojekta sadaļas esamību paredz vispārīgā projektēšanas prakse, Ministru kabineta noteikumu, būvnormatīvu un citu saistošo normatīvu prasības.
4.16. Izpildītājs  normatīvajos aktos noteiktajā kārtībā un apjomā atbild par visiem Būvprojekta trūkumiem un sekām, kuras tie radījuši. Būvprojekta trūkumi, kuri radušies Izpildītāja  vainas dēļ, tiek novērsti par Izpildītāja  līdzekļiem. Darbu  pieņemšana, parakstot Aktu no Pasūtītāja puses, nekādā veidā neatbrīvo Izpildītāju  no šajā punktā noteiktās atbildības visā Būvprojekta derīguma termiņā.
4.17. Izpildītājs  brīdina Pasūtītāju par apstākļiem, kuri radušies pēc Līguma noslēgšanas un var kavēt saistību izpildi. 
4.18. Pēc Pasūtītāja pieprasījuma Izpildītājs  nekavējoties sniedz rakstveida atskaiti par paveiktajiem un veicamajiem Būvprojekta izstrādes darbiem, sniedz atbildes uz Pasūtītāja uzdotajiem jautājumiem, novērš Pasūtītāja pretenzijās norādītos pārkāpumus, iesniedz Pasūtītājam izskatīšanai tehniskos noteikumus un izstrādātās Būvprojekta daļas.
4.19. Izpildītājs  nodrošina Būvprojekta realizācijas autoruzraudzību Vispārīgajos būvnoteikumos un citos saistošajos normatīvajos aktos noteiktajā kārtībā. Par Būvprojekta realizācijas autoruzraudzības darbu apmaksu tiek noslēgts atsevišķs līgums. Izpildītājam  nav tiesību atteikties veikt autoruzraudzību. 
4.20. Parakstot Līgumu, Izpildītājs apliecina un garantē, ka pilnībā ir iepazinies ar Objektu, prasībām, kas attiecināmas uz Līgumā noteikto Projektēšanas darbu izpildi un iekļāvis Līguma summā visas izmaksas, kas saistītas ar šo prasību ievērošanu un Līgumā noteikto Projektēšanas darbu izpildi.

5. Pasūtītāja tiesības un pienākumi
5.1. Pasūtītājs nodrošina Izpildītājam  brīvu pieeju Darbu veikšanas vietai.
5.2. Pasūtītājs apņemas veikt Līguma cenas samaksu saskaņā ar Līguma  nosacījumiem, un Pasūtītājam jāsaskaņo Darbu veikšana normatīvajos aktos noteiktajā kārtībā.
5.3. Pasūtītājs apņemas pēc Darbu pabeigšanas pieņemt no Izpildītāja  Darbu un samaksāt par to Līgumā noteiktajā kārtībā un apmērā.
5.4. Pasūtītājam ir tiesības jebkurā laikā pieprasīt Izpildītāja  atskaites par paveiktajiem un veicamajiem Būvprojekta izstrādes darbiem, uzdot jautājumus, izteikt pretenzijas, saņemt izskatīšanai tehniskos noteikumus un izstrādātās Būvprojekta daļas.
5.5. Iesniegt Projektētajam pretenzijas par trūkumiem projektēšanas uzdevumā tā  izstrādes laikā, pēc Tehnisko rasējumu pieņemšanas, kā arī būvdarbu  izpildes laikā, ja Pakalpojuma ietvaros izstrādātie risinājumi  var  ietekmēt turpmāko  darbu   izpildes kvalitāti.
5.6. Apturēt Līguma izpildi jebkurā brīdī, ja tam ir pamatots iemesls.
5.7. Pasūtītājam ir pienākums pieņemt no Izpildītāja izstrādāto un saskaņoto Projektēšanas darbu, parakstot attiecīgo, Līgumā noteikto, Projektēšanas darba pieņemšanas-nodošanas aktu, ne vēlāk kā 5 (piecu) darba dienu laikā, skaitot no dienas, kad Izpildītājs Projektēšanas darbu ir nodevis Pasūtītājam. Gadījumā, ja Pasūtītājs nepieņem Projektēšanas darbu ar pieņemšanas-nodošanas aktu Līgumā noteiktajā termiņā un neveic Līguma 8.2.punktā noteiktā akta sastādīšanu, tad tas maksā Izpildītājam līgumsodu 0,1 (nulle, komats, viens) % apmērā no Līguma  cenas  par Darbu  izstrādi bez PVN, par katru kavēto dienu, bet ne vairāk kā 10 (desmit) % no Līguma cenas  par Projektēšanas darba izstrādi bez PVN konkrētajā iepirkumu daļā. 

6. Apdrošināšana
6.1. Izpildītājs  5 (piecu) darbdienu laikā no Līguma parakstīšanas jāiesniedz Pasūtītājam Ministru kabineta 2014. gada 19. augusta noteikumu Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā noslēgta Projektētāja obligātās civiltiesiskās atbildības apdrošināšanas līguma  apdrošināšanas polises kopija. 
6.2. Civiltiesiskās atbildības apdrošināšanas līgumu Izpildītājs slēdz ar noteikumu, ka, iestājoties apdrošināšanas gadījumam, apdrošināšanas atlīdzība tiek izmaksāta tieši Pasūtītājam vai zaudējumus cietušajai trešajai personai.
6.3. Izpildītājs nodrošina Līguma noteikumiem atbilstošas civiltiesiskās atbildības apdrošināšanas polises spēkā esamību visā Līguma darbības laikā. Izpildītājs iesniedz Pasūtītājam jaunu civiltiesiskās atbildības apdrošināšanas polisi ne vēlāk kā 10 (desmit) kalendārās dienas pirms iepriekšējas civiltiesiskās atbildības apdrošināšanas polises darbības izbeigšanās.
6.4. Civiltiesiskās atbildības apdrošināšanas minimālais atbildības līmenis ir ne mazāks par– 100 % no  kopējās līguma cenas  par projektēšanas un ar to saistīto pakalpojumu veikšanu. 
6.5. Jebkurus zaudējumus, kuri pārsniedz apdrošinātāja atlīdzinātos, sedz Izpildītājs. 

7. Apakšuzņēmēji un speciālistu nomaiņu 
7.1. Piedāvājumā norādītā personāla nomaiņa pieļaujama tikai Līgumā noteiktajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā noteiktajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
7.2. Attiecībā uz Izpildītāja piedāvāto jauno apakšuzņēmēju, ar kuru Izpildītājs plāno aizstāt Iepirkumā norādīto apakšuzņēmēju, kuram Izpildītājs plāno nodot Darbus, kura vērtība ir vismaz 10 000,00 EUR (desmit tūkstoši eiro), Pasūtītājs veic pārbaudi par tā atbilstību Publisko iepirkumu likuma 42. pantā noteiktajiem izslēgšanas nosacījumiem attiecībā uz to dienu, kad Pasūtītājs no Izpildītāja ir saņēmis attiecīgumu lūgumu.
7.3. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā 5 (piecu) darba dienu laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai, un rakstiski par to informē Izpildītāju.
7.4. Pasūtītājs atsaka jauna apakšuzņēmēja, kuram plānots nodot Darbus, kuru vērtība ir vismaz 10 000,00 EUR (desmit tūkstoši eiro), iesaisti Līguma izpildē nomaiņu Publisko iepirkumu likuma 62. pantā noteiktajos gadījumos. Pasūtītājs pārbaudi par šajā apakšpunktā minēto apakšuzņēmēju atbilstību Publisko iepirkumu likuma 42. pantā noteiktajiem izslēgšanas nosacījumiem veic tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju.
7.5. Izpildītājs koordinē apakšuzņēmēju darbību un uzņemas pilnu atbildību par Darbu, ko veikuši apakšuzņēmēji, izpildes kvalitāti, termiņu, Līguma noteikumu ievērošanu un citiem jautājumiem, kas attiecas uz Līguma izpildi.
7.6. Izpildītājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Izpildītāja maksātnespējas procesa gadījumā.
7.7. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistīto apakšuzņēmēju.
7.8. Izpildītājs Līguma izpildē piesaista Tehniskajā specifikācijā norādītos kvalificētus speciālistus un Pakalpojuma ietvaros veikto darbu vadītājus, kuru kvalifikāciju apliecinoši dokumentiem (izglītību vai kvalifikāciju apliecinoši dokumenti vai prakses sertifikāts) jābūt derīgiem visā Līguma darbības termiņā.
7.9. Izpildītājs nav tiesīgs bez saskaņošanas ar Pasūtītāju veikt personāla nomaiņu un iesaistīt papildu speciālistus Līguma izpildē.
7.10. Līguma izpildē iesaistīto speciālistu nomaiņa pieļaujama, ievērojot Publisko iepirkumu likuma 62. pantā noteikto kārtību.
7.11. Pasūtītājs pieņem lēmumu atļaut vai atteikt Izpildītāja speciālistu nomaiņu vai jaunu speciālistu iesaistīšanu Līguma izpildē iespējami īsā laikā, bet ne vēlāk kā 5 (piecas) darba dienu laikā pēc tam, kad no Izpildītāja saņemta visa informācija un dokumenti, kas nepieciešami lēmuma pieņemšanai.

8. DARBU PIEŅEMŠANA – NODOŠANA
8.1. Projektēšanas darba vai tās daļas nodošana Pasūtītājam notiek ar Projektēšanas darba pieņemšanas - nodošanas aktu, kuru paraksta Puses vai to pilnvaroti pārstāvji. 
8.2. Ja Projektēšanas darba vai tās daļas pieņemšanas – nodošanas laikā Pasūtītājs konstatē tā defektus vai līdz galam neizstrādātu Projektēšanas darbu vai kādu tā daļu vai daļas, neatbilstību Līguma un normatīvo aktu prasībām, tad Pasūtītājs par to uzraksta aktu un nosaka Projektēšanas darba defektu novēršanas vai neizstrādāto Projektēšanas darba daļu vai daļas izpildes termiņus un kārtību, kuri nav ilgāki par 15 (piecpadsmit) kalendārajām dienām, skaitot no dienas, kad šajā Līguma punktā noteikto aktu parakstījis Pasūtītājs. Šajā Līguma punktā noteiktajā aktā noteiktos Projektēšanas darba defektus un/vai nepadarītos Projektēšanas darba izstrādes darbus Izpildītājs novērš ar saviem spēkiem, materiāliem un uz sava rēķina. Šajā gadījumā Izpildītājs maksā Pasūtītājam Līgumā paredzēto kavējuma naudu par Projektēšanas darba neizstrādāšanu Līgumā noteiktajā termiņā, ja Projektēšanas darba trūkumu novēršana vai neizpildīto Projektēšanas darba izstrādes darbu veikšana ir ilgāka par Līgumā noteikto Projektēšanas darba vai tās daļas izstrādes pabeigšanas termiņu. Ja Izpildītājs izvairās no Projektēšanas darbu trūkumu un/vai defektu novēršanas, Pasūtītājam ir tiesības pašam tos novērst, pieprasot no Izpildītāja visus ar to saistītos izdevumus. Šos izdevumus, kas noteikti šajā Līguma punktā, Pasūtītājs ietur no Izpildītājam maksājamās Līguma cenas. 
 
9. Pušu atbildība
9.1. Ja Pasūtītājs neveic Līgumā noteiktos maksājumus Līgumā noteiktajos termiņos un kārtībā, Pasūtītājs maksā Izpildītājam līgumsodu 0,1 (nulle, komats, viens) % attiecīgi no Līguma 3.1.1. punktā vai 3.1.2. punktā norādītās Līguma cenas,  kuras samaksa tiek kavēta, par katru nokavēto dienu, bet ne vairāk kā 10 (desmit) % no Līguma kopējās cenas  ar PVN.. 
9.2. Ja Izpildītāja vainas dēļ tiek nokavēts noteiktais Darbu  pabeigšanas, saskaņošanas, akceptēšanas būvvaldē un nodošanas Pasūtītājam termiņš, tad Izpildītājs maksā Pasūtītājam līgumsodu 0,1 (nulle, komats, viens) % attiecīgi no Līguma 3.1.1. punktā vai 3.1.2. punktā norādītās Līguma cenas, par Darba  izstrādi bez PVN par katru nokavēto dienu, bet ne vairāk kā 10 (desmit) % no Līguma cenas  par Projektēšanas darba izstrādi bez PVN attiecīgajā Daļā. 
9.3. Gadījumā, ja Izpildītājs Līgumā noteikto Projektēšanas darbu izpildē bez rakstiskas saskaņošanas ar Pasūtītāju, piesaista trešās personas, neievērojot šī Līguma nosacījumus, kas noteikti 7.sadaļā, tad tas par šādu pārkāpumu maksā Pasūtītājam 200,00 EUR (divi simti euro, 00 centi) par katru konstatēto gadījumu.
9.4. Izpildītājs ir pilnīgi atbildīgs par Līguma izpildi un tā termiņu ievērošanu. Izpildītājs ir pilnīgi atbildīgs arī tad, ja tas pieaicina Projekta gaitā apakšuzņēmējus. Izpildītājs pilnībā atbild par apakšuzņēmēju darbību un to radītajām sekām.
9.5. Pasūtītājam, veicot Līgumā noteiktos maksājumus, ir tiesības vienpersoniski ieturēt no tiem līgumsodus, kas Izpildītājam noteikti un aprēķināti saskaņā ar Līgumu. 

10. Nepārvaramas varas apstākļi
10.1. Pušu atbildība neiestājas, ja Līguma saistību izpildi aizkavē vai padara neiespējamu nepārvaramas varas apstākļi (dabas stihija, plūdi, ražošanas avārijas, valsts varas institūciju lēmumi).
10.2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā triju kalendāro dienu laikā no to iestāšanās dienas.
10.3. Pēc nepārvaramās varas apstākļu izbeigšanās Puses rakstiski vienojas par Līguma termiņu attiecīgu pagarināšanu vai tā izbeigšanu. Ja nepārvaramas varas apstākļi ilgst vairāk kā sešus mēnešus, tad pēc jebkuras Puses rakstiska paziņojuma Līgums zaudē spēku.

11. Strīdu izskatīšanas kārtību
11.1. Visus strīdus, kas radīsies Pušu starpā sakarā ar Līguma izpildi, Puses mēģinās atrisināt sarunu un vienošanās ceļā, sagatavojot un parakstot par to vienošanos. Ja strīdus un domstarpības neizdodas atrisināt sarunu un vienošanās ceļā, tad tie nododami izskatīšanai tiesā saskaņā ar LR normatīvo aktu prasībām. 
12. Līguma grozījumi un laušana
12.1. Puses, savstarpēji vienojoties, ir tiesīgi izdarīt izmaiņas Līgumā noteiktajā izpildes termiņā un Līguma 1.4. punktā noteiktajā Līguma summas apmērā, ievērojot Publisko iepirkumu likuma 61. pantā un šajā Līgumā noteikto attiecībā uz grozījumu veikšanu Līgumā. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu.
12.2. Līguma izpildes termiņus Puses var grozīt, rakstveidā vienojoties. Vienošanos noslēdz pēc vienas no Pusēm ierosinājuma šādos gadījumos:
12.3. ja Pasūtītājs vēlas izmanīt izpildāmo Projektēšanas darbu saturu vai apjomu;
12.4. nepieciešams pagarināt Līguma darbības termiņu atbilstīgi pagarinājumam, kas atbilst faktisko šķēršļu un apstākļu darbības ilgumam, t. i. jebkurš kavējums, traucējums, ko izraisījis vai kas attiecināms uz Pasūtītāju;
12.5. ja iestājas nepārvaramas varas apstākļi, kas apgrūtina vai padara neiespējamu Projektēšanas darbu izpildi;
12.6. citos gadījumos, kuriem piekrīt Pasūtītājs, Pusēm noslēdzot par to atsevišķu vienošanos, bet ievērojot Publisko iepirkumu likuma 61. pantā noteiktās prasības par grozījumu veikšanu Līgumā.
12.7. Līguma summa var tikt grozīta, ja Puses vienojas grozīt Līguma 2.pielikumu “Tehniskā specifikācija”, un tas var ietekmēt Izpildītāja izdevumus.
12.8. Gadījumos, ja Pasūtītājs ierosina papildu darbus, kas nav atrunāti Līguma. pielikumā "Tehniskā specifikācija un Projektēšanas uzdevums", bet ir nepieciešami Līguma mērķa sasniegšanai, tiek sagatavoti Līguma grozījumi.  
12.9. Līguma 10.4. minētie Līguma grozījumi drīkst palielināt noteikto summu par Projektēšanas darba izpildi ne vairāk kā par 20 (divdesmit) %. Šādas izmaiņas tiek uzskatītas par Līguma grozījumiem Publisko iepirkumu likuma 61. panta trešās daļas 1.punkta kārtībā. 
12.10. Ja kāda no Pusēm ir pārkāpusi jebkuru no Līguma noteikumiem, otra Puse par to vainīgajai Pusei nosūta rakstisku brīdinājumu.
12.11. Izpildītājs var lauzt Līgumu bez iepriekšēja brīdinājuma, par to rakstiski paziņojot Pasūtītājam, ja Pasūtītājs nokavē Līgumā noteikto maksājumu ilgāk par 30 (trīsdesmit) kalendārajām dienām.
12.12. Izpildītājam ir tiesības vienpusēji lauzt Līgumu, rakstiski par to paziņojot Pasūtītājam, gadījumā ja Pasūtītājs kavē Līgumā noteiktos maksājumus un līgumsods sasniedz 10 (desmit) % no Līguma noteiktās Līguma cenas  bez PVN.
12.13. Pasūtītājam ir tiesības vienpusēji lauzt Līgumu, ja Izpildītājs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana).
12.14. Pasūtītājam ir tiesības vienpusēji lauzt Līgumu, ja Pasūtītājs konstatē, ka Projektēšanas darba izstrāde neatbilst Līguma un tā pielikumu nosacījumiem.
12.15. Ja Līgums tiek lauzts, Izpildītājs nekavējoties pārtrauc Projektēšanas darbu, par ko tiek sastādīts Projektēšanas darba nodošanas – pieņemšanas akts un saņem samaksu par visiem līdz Līguma laušanas brīdim kvalitatīvi paveiktajiem 
12.16. ja Līgumu nav iespējams izpildīt tādēļ, ka Līguma izpildes laikā Izpildītājam, vai citām Starptautisko un Latvijas Republikas nacionālo sankciju likuma 11.1pantā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
12.17. Gadījumā, ja Līgums tiek lauzts kādas Puses vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otrai Pusei, tad Pusei, kura ir vainojams Līguma laušanā, ir jāatlīdzina otrai Pusei zaudējumi, kas tam rodas saistībā ar Līguma laušanu. Gadījumā, ja Līgums tiek lauzts kādas no Pušu vainas dēļ, tad vainīgā Puse cietušajai Pusei papildus zaudējumiem maksā arī līgumsodu 10 (desmit) % apmērā no Līguma  noteiktās kopējās  Līguma cenas  bez PVN, kurš nomaksājams 3 (trīs) dienu laikā, skaitot no dienas, kad vainīgā Puse saņēmis no cietušās Puses rēķinu par šajā Līguma punktā noteikto līgumsodu.
13. Citi noteikumi
13.1. Līgums stājas spēkā brīdī, kad to ir parakstījušas Puses un ir spēkā līdz brīdim, kad Puses ir izpildījuši visas tiem Līgumā noteiktās saistības.
13.2. Puses piekrīt, ja kādai no Pusēm Līguma ietvaros izveidosies parāda saistības pret otru Pusi, tad kreditora puse būs tiesīga bez saskaņošanas ar debitora pusi veikt debitora puses personas datu apstrādi (nodot parāda piedziņu vai savas saistības jebkurai parādu piedziņas firmai, kā arī vākt, reģistrēt, ievadīt, glabāt, sakārtot, pārveidot, izmantot, nodot, pārraidīt, izpaust, bloķēt vai dzēst personas datus).
13.3. Līgums, tiesības un pienākumi, kas izriet no tā, ir saistoši Pusēm un to attiecīgiem tiesību un saistību pārņēmējiem, pilnvarniekiem. 
13.4. Līgums pilnībā apliecina Pušu vienošanos. Nekādi mutiski papildinājumi un iepriekšējas sarunas un vienošanās netiks uzskatīti par Līguma nosacījumiem. Jebkuri papildinājumi un izmaiņas Līguma noteikumos ir saistošas tikai tad, ja tie ir noformēti rakstiski un tos parakstījušas Puses vai to pilnvaroti pārstāvji.
13.5. Atbildīgā kontaktpersona par Līguma izpildi no Izpildītāja puses ir Projektu vadītājs  Marks Aizsils. +371 29174856, e-pasts: marks@nams.arch.lv 	 
13.6. Atbildīgā kontaktpersona par Līguma izpildi no Pasūtītāja puses:  ēku ekspluatācijas daļas vadītāja vietnieks/ tehniskā dienesta vadītājs Andris Lapiņš, tālr. +371 29611905, e-pasts: andris.lapins@cesuklinika.lv, projektu vadītāja  Taiga Galeja-Gruntmane, tālr. +371 29405685, e-pasts taiga.galeja-gruntmane@cesuklinika.lv. 
13.7. Visus jautājumus, kas nav regulēti Līgumā, Puses risina atbilstoši spēkā esošajiem Latvijas Republikas normatīvajiem aktiem.
13.8. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līgums sagatavots uz 9 lapām. 
13.9. Līguma  pielikumi:  Pielikums Nr.1Projektēšanas uzdevums – edoc fails, Pielikums Nr.2 “Tehniskā  specifikācija -  Darba uzdevums divām projektēšanas kārtām "Cēsu klīnikas Diagnostikas korpusa ambulatoro sekundāro un primārās veselības aprūpes telpu pārbūve" -  e doc fails., Pielikums Nr.3  finanšu piedāvājumu Projektēšanai Iepirkumu daļās – e doc fails. 

14. Datu aizsardzība 
14.1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu.
14.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.
14.3.  Pusēm ir jāievēro piemērojamie tiesību akti personas datu aizsardzības jomā. Par šo tiesību aktu prasību neievērošanu Puses atbild normatīvajos aktos noteiktajā kārtībā.
14.4. Puses apņemas Līguma darbības laikā, kā arī pēc Līguma izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
14.5.  Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes laikā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs..
14.6.  Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu Līgumā un normatīvajos aktos noteikto personu datu aizsardzības un konfidencialitātes noteikumu neievērošanas dēļ.

Pušu rekvizīti 
	PASŪTĪTĀJS:
Sabiedrība ar ierobežotu atbildību
 “CĒSU KLĪNIKA”
Reģistrācijas Nr.  44103057729
Juridiskā adrese: 
Slimnīcas iela 9, Cēsis, Cēsu nov. LV4101
Bankas konts:
Kods 
Konta Nr.valsts kasē LV29TREL990367200300B
Tālr. 64125730
E-pasts: info@cesuklinika.lv 



*Valdes priekšsēdētāja  I. Liepa  /paraksts/ 


	  IZPILDĪTĀJS: 
Sabiedrība ar ierobežotu atbildību "NAMS",  Reģistrācijas Nr.40103036167, 
 Juridiskā adrese:
 Palasta iela 7, Rīga, LV-1050
Banka: AS “SEB banka”
Kods: UNLALV2X
Konts: LV97 UNLA 0001 0044 6733 0
Tālr.:672111076


E-pasts 
maris@nams.arch.lv


*Valdes loceklis M. Malahovskis /paraksts/ 
 










*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

